*Službeni glasnik*

*Općine Šodolovci*

|  |  |  |
| --- | --- | --- |
| **GODINA XXVIII** | **ŠODOLOVCI, 11. srpnja 2025.** | **BROJ 5** |



|  |
| --- |
| Službeni glasnik općine Šodolovci  Izdaje: Općina Šodolovci, Ive Andrića 5, Šodolovci  Tiska: Jedinstveni upravni odjel Općine Šodolovci  Za izdavača: Dragan Zorić, općinski načelnik |

**SADRŽAJ**

***AKTI OPĆINSKOG VIJEĆA:***

1. Zaključak o usvajanju zapisnika sa 26. Sjednice Općinskog Vijeća Općine Šodolovci....................................................................................................................................3

2. Zaključak o usvajanju zapisnika sa 1. konstituirajuće sjednice Općinskog Vijeća Općine Šodolovci....................................................................................................................................4

3. Odluka o imenovanju Općinskog Povjerenstva za procjenu šteta od prirodne nepogode....................................................................................................................................4

4. Rješenje o imenovanju članova u Skupštinu Zajedničkog vijeća općina Vukovar......................................................................................................................................5

5. Odluka o osnivanju i imenovanju Odbora za Statut, Poslovnik i normativnu djelatnost......6

***AKTI OPĆINSKOG NAČELNIKA:***

1. Odluka o osnivanju i imenovanju načelnika, zamjenika načelnika i članova Stožera civilne zaštite Općine Šodolovci……………………………………………...……………………….7

2. Odluka o imenovanju privremenog zamjenika općinskog načelnika Općine Šodolovci……………………………………………………………………………………...9

3. Odluka o nabavi dodatnih obrazovnih materijala za učenike od 1. do 8. razreda osnovne škole………………………………………………………………………………………….10

Na temelju članka 31. Statuta Općine Šodolovci („službeni glasnik općine Šodolovci“ broj 2/21) Općinsko vijeće Općine Šodolovci na svojoj 2. sjednici održanoj dana 10. srpnja 2025. godine donosi

**ZAKLJUČAK**

**o usvajanju zapisnika sa 26. sjednice Općinskog vijeća Općine Šodolovci**

Članak 1.

Usvaja se Zapisnik s 26. sjednice Općinskog vijeća Općine Šodolovci, održane 25. ožujka 2025. godine.

Članak 2.

Ovaj Zaključak objavit će se u „Službenom glasniku Općine Šodolovci“ a stupa na snagu osmog dana od dana objave.

KLASA: 024-03/25-02/2

URBROJ: 2158-36-01-25-4

Šodolovci, 10. srpnja 2025.

PREDSJEDNIK OPĆINSKOG VIJEĆA:

Lazar Telenta

\*\*\*\*\*\*\*\*\*\*

Na temelju članka 31. Statuta Općine Šodolovci („službeni glasnik općine Šodolovci“ broj 2/21) Općinsko vijeće Općine Šodolovci na svojoj 2. sjednici održanoj dana 10. srpnja 2025. godine donosi

**ZAKLJUČAK**

**o usvajanju zapisnika sa 1. konstituirajuće sjednice Općinskog vijeća Općine Šodolovci**

Članak 1.

Usvaja se Zapisnik s 1. konstituirajuće sjednice Općinskog vijeća Općine Šodolovci, održane 16. lipnja 2025. godine.

Članak 2.

Ovaj Zaključak objavit će se u „Službenom glasniku Općine Šodolovci“ a stupa na snagu osmog dana od dana objave.

KLASA: 024-03/25-02/3

URBROJ: 2158-36-01-25-4

Šodolovci, 10. srpnja 2025.

PREDSJEDNIK OPĆINSKOG VIJEĆA:

Lazar Telenta

\*\*\*\*\*\*\*\*\*\*

Na temelju članka 14. stavak 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 31. Statuta Općine Šodolovci („službeni glasnik Općine Šodolovci“ broj 2/21) Općinsko vijeće Općine Šodolovci na svojoj 2. sjednici održanoj dana 10. srpnja 2025. godine donosi

**ODLUKU**

**o imenovanju Općinskog Povjerenstva za procjenu šteta od prirodnih nepogoda**

Članak 1.

Ovo odlukom imenuje se Općinsko Povjerenstvo za procjenu šteta od prirodnih nepogoda (u daljnjem tekstu: Općinsko Povjerenstvo) u slijedećem sastavu:

1. Lazar Telenta - predsjednik

2. Nikola Karapandža - član

3. Lejla Tešanović - član

Članak 2.

Općinsko Povjerenstvo imenuje se na vrijeme od četiri godine.

Članak 3.

Sredstva za rad Općinskog Povjerenstva osiguravaju se u Proračunu Općine Šodolovci.

Članak 4.

Stupanjem na snagu ove Odluke stavlja se van snage Odluka o imenovanju Općinskog Povjerenstva za procjenu šteta od prirodnih nepogoda („službeni glasnik općine Šodolovci“ broj 5/21).

Članak 5.

Ova Odluka objavit će se u „službenom glasniku općine Šodolovci“ a stupa na snagu osmog dana od dana objave.

KLASA: 320-01/25-01/5

URBROJ: 2158-36-01-25-1

Šodolovci, 10. srpnja 2025.

PREDSJEDNIK OPĆINSKOG VIJEĆA:

Lazar Telenta

\*\*\*\*\*\*\*\*\*\*

Na temelju članka 31. Statuta Općine Šodolovci („službeni glasnik općine Šodolovci“ broj 2/21) a u skladu s Odlukom Vlade Republike Hrvatske o organizaciji, statusu, sastavu, nadležnosti i financiranju Zajedničkog vijeća općina Vukovar od 15.10.1998. godine, Općinsko vijeće Općine Šodolovci na svojoj 2. sjednici održanoj dana 10. srpnja 2025. godine donosi

**RJEŠENJE**

**o imenovanju članova u Skupštinu Zajedničkog vijeća općina Vukovar**

Članak 1.

Iz reda izabranih vijećnika Općinskog vijeća Općine Šodolovci u skupštinu Zajedničkog vijeća općina Vukovar imenuju se Lazar Telenta iz Silaša i Nikola Karapandža iz Ade.

Članak 2.

Ovo rješenje stupa na snagu osmog dana od dana objave a objavit će se u „službenom glasniku općine Šodolovci“.

KLASA: 016-01/25-01/3

URBROJ: 2158-36-01-25-2

Šodolovci, 10. srpnja 2025.

PREDSJEDNIK OPĆINSKOG VIJEĆA:

Lazar Telenta

\*\*\*\*\*\*\*\*\*\*

Na temelju članka 35. stavka 1. točka 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 31. Statuta Općine Šodolovci („službeni glasnik općine Šodolovci“ broj 2/21) i članka 26. Poslovnika općinskog vijeća Općine Šodolovci („službeni glasnik općine Šodolovci“ broj 2/21) Općinsko vijeće Općine Šodolovci na 2. sjednici održanoj dana 10. srpnja 2025. godine donijelo je

**ODLUKU**

**o osnivanju i imenovanju Odbora za Statut, Poslovnik i normativnu djelatnost**

Članak 1.

Ovom Odlukom osniva se Odbor za Statut, Poslovnik i normativnu djelatnost.

Članak 2.

U Odbor za Statut, Poslovnik i normativnu djelatnost imenuju se:

1. Nikola Karapandža - predsjednik

2. Lazar Telenta - član

3. Slobodanka Bijelić - članica

Članak 4.

Ova Odluka objavit će se u „službenom glasniku općine Šodolovci“ i stupa na snagu osmog dana od dana objave.

KLASA: 024-03/25-03/5

URBROJ: 2158-36-01-25-1

Šodolovci, 10. srpnja 2025.

PREDSJEDNIK OPĆINSKOG VIJEĆA:

Lazar Telenta

\*\*\*\*\*\*\*\*\*\*



**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ŠODOLOVCI**

**OPĆINSKI NAČELNIK**

KLASA: 240-02/25-01/2

URBROJ: 2158-36-02-25-9

Šodolovci, 11. srpnja 2025.

Na temelju članka 24. stavak 1. Zakona o sustavu civilne zaštite (“Narodne novine“ broj 82/15, 118/18, 31/20, 20/21 i 114/22) i članka 6. stavak 1. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 126/19 i 17/20) te članka 46. Statuta Općine Šodolovci (“Službeni glasnik Općine Šodolovci” broj 2/21) Općinski načelnik Općine Šodolovci donosi

**ODLUKU**

**o osnivanju i imenovanju načelnika, zamjenika načelnika i članova**

**Stožera civilne zaštite Općine Šodolovci**

**Članak 1**.

Ovom odlukom se osniva stožer civilne zaštite Općine Šodolovci s imenovanim članovima stožera, od kojih se dio imenuje po dužnosti, i to: predstavnici službi koji se civilnom zaštitom bave kao redovnom djelatnošću, djelatnici temeljnih operativnih snaga civilne zaštite:

- Predstavnik vatrogastva,

- Predstavnik Područnog ureda civilne zaštite Osijek

- Predstavnik policijske uprave Osijek, policijske postaje Đakovo

- Predstavnik Gorske službe spašavanja

- Predstavnik Crvenog križa

- Predstavnik zdravstvene ustanove.

**Članak 2**.

Stožer civilne zaštite Općine Šodolovci osniva se kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

**Članak 3**.

U Stožer civilne zaštite Općine Šodolovci imenuju se:

1. Ksenija Katić, (zamjenica općinskog načelnika Općine Šodolovci), Načelnik stožera

2. Lazar Telenta, (predsjednik DVD-a Silaš), Zamjenik načelnika stožera

3. Zora Dragun Šmital, (predstavnica Područnog ureda civilne zaštite Osijek), članica

stožera

4. Dalibor Šola, (predstavnik policijske postaje Đakovo), član stožera

5. Josip Diklić, (predstavnik HGSS-a), član stožera

6. Martina Hećimović, (predstavnik Crvenog križa, djelatnica GDCK Osijek), član

stožera

7. Branka Franjić, (predstavnik zdravstvene ustanove, ordinacija opće medicine), član

Stožera

**Članak 4.**

Pozivanje i aktiviranje stožera civilne zaštite nalaže načelnik stožera, a provodi se prema planovima djelovanja civilne zaštite.

**Članak 5.**

Radom stožera civilne zaštite rukovodi načelnik stožera, u slučaju spriječenosti načelnika zamjenjuje ga njegov zamjenik. Kada se proglasi velika nesreća rukovođenje preuzima načelnik općine (izvršno tijelo jedinice lokalne samouprave).

**Članak 6.**

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na području Općine Šodolovci, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 7.**

JUO Općine Šodolovci obavlja administrativne i tehničke poslove za stožer civilne zaštite, te im osigurava uvjete za rad.

**Članak 8.**

Stupanjem na snagu ove Odluke prestaje važiti Odluka osnivanju i imenovanju načelnika, zamjenika načelnika i članovi Stožera civilne zaštite Općine Šodolovci (“Službeni glasnik općine Šodolovci” broj 8/22 i 4/24).

**Članak 9.**

Ova Odluka stupa na osmog dana od dana objave u „Službenom glasniku Općine Šodolovci“.

OPĆINSKI NAČELNIK:

Dragan Zorić

\*\*\*\*\*\*\*\*\*\*

Na temelju članka 43.a stavak 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 46. Statuta Općine Šodolovci („službeni glasnik općine Šodolovci“ broj 2/21) općinski načelnik Općine Šodolovci dana 07. srpnja 2025. godine donosi

**ODLUKU**

**o imenovanju privremenog zamjenika općinskog načelnika**

**Općine Šodolovci**

Članak 1.

U slučaju nastupanja okolnosti zbog kojih je općinski načelnik onemogućen obavljati svoju dužnost zbog duže odsutnosti ili drugih razloga spriječenosti kao privremeni zamjenik općinskog načelnika imenuje se vijećnik Općinskog vijeća Općine Šodolovci Vjekoslav Brđanin iz Koprivne, Nikole Tesle 42, OIB 02035851429.

Članak 2.

Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje Općine Šodolovci.

Članak 3.

Privremeni zamjenik za vrijeme zamjenjivanja općinskog načelnika ostvaruje prava općinskog načelnika.

Članak 4.

Ova Odluka stupa na snagu danom donošenja a objavit će se u „Službenom glasniku Općine Šodolovci“.

KLASA: 024-04/25-01/2

URBROJ: 2158-36-02-25-1

Šodolovci, 07. srpnja 2025.

OPĆINSKI NAČELNIK:

Dragan Zorić

\*\*\*\*\*\*\*\*\*\*

Na temelju članka 46. Statuta Općine Šodolovci („Službeni glasnik Općine Šodolovci“ broj 2/21) općinski načelnik Općine Šodolovci dana 07. srpnja 2025. godine donosi sljedeću

**ODLUKU**

**o nabavi dodatnih obrazovnih materijala za učenike od 1. do 8. razreda osnovne škole**

Članak 1.

Općina Šodolovci financirat će kupnju dodatnih obrazovnih materijala (radnih bilježnica, likovnih mapa i pribora za tehničku kulturu) svim učenicima od prvog do osmog razreda osnovne škole sa područja Općine Šodolovci.

Članak 2.

Financijska sredstva za kupnju dodatnih obrazovnih materijala iz članka 1. ove Odluke osigurana su u Proračunu Općine Šodolovci za 2025. godinu na kontu 37229, pozicija R109 u iznosu od 1.500,00 eura.

Članak 3.

Jedinstveni upravni odjel pribavit će od svih osnovnih škola koje pohađaju učenici od prvog do osmog razreda osnovne škole popis učenika uz podatke o odabranim izdavačima, radnim bilježnicama, likovnim mapama i priborom za tehničku kulturu te izvršiti narudžbu istih.

U suradnji s osnovnim školama općina će prikupiti i informacije financira li pak neka druga institucija nešto od predmeta kupnje iz članka 1. ove Odluke za pojedine kategorija učenika te u tome slučaju općina neće financirati nabavku tog pribora za te učenika.

Članak 4.

Učenici nisu dužni izvršiti povrat dodatnih radnih materijala jer se radi o potrošnoj literaturi/materijalu neprimjerenoj za ponovno korištenje.

Članak 5.

Ova Odluka stupa na snagu danom donošenja a objavit će se u „Službenom glasniku“ Općine Šodolovci.

KLASA: 602-01/25-01/1

URBROJ: 2158-36-02-25-1

Šodolovci, 07. srpnja 2025.

OPĆINSKI NAČELNIK:

Dragan Zorić

\*\*\*\*\*\*\*\*\*\*